Հայ ազգի «թասիբը պահող» ֆեյսբուքյան ռեմբոներն ինչո՞ւ նույն ագրեսիայով և զայրույթով չեն արձագանքում, օրինակ, նրան, որ մեր երկրի արտաքին պարտքն արդեն գրեթե 6 միլիարդ է: Ինչո՞ւ ազգի «թասիբը պահողները» նույն ագրեսիայով չեն ընդունում այն, որ մենք 2016թ.-ին կորցրեցինք 800 հեկտար տարածք, իսկ այդ 800 հեկտար «ամայի և չօգտագործվող» տարածքները պահելու համար իր կյանքը զոհաբերեց 104 զինվոր: Ինչո՞ւ այս թեմաները նման զայրույթ չեն առաջացնում ու չեն վերածվում քայլերի իրական կյանքում, բայց դրա փոխարեն հայուհու նկարն այլ ազգի և այլ ռասսայի ներկայացուցչի հետ նման բուռն արձագանքի է արժանանում: